Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Amint erre az Alkotmánybíróság a 4/1993. (II. 12.) AB határozatában is rámutatott – többek között – az önkormányzati
Paragraph Index: 158

Amint erre az Alkotmánybíróság a 4/1993. (II. 12.) AB határozatában is rámutatott – többek között – az önkormányzati rendelet nem lehet ellentétes a magasabb szintû jogszabállyal, a törvény keretei között gyakorolja a rendeletalkotási jogot, törvényben meghatározott feladatokhoz van kötve. Ez egyben garancia is arra, hogy törvényen kívül más jogszabály a helyi autonómiát nem korlátozhatja. A gépjármûtulajdonra vonatkozóan álláspontom szerint téves az a kiindulási pont, amely az új lakások tulajdonosainak abbéli helyzetébõl adódóan közelíti meg az építtetõ kötelezettségét, hogy a lakástulajdonos rendelkezik-e gépkocsival vagy sem. Amint azt a jelenleg hatályos kormányrendelet megállapítja, az építmények, önálló rendeltetési egységek, területek rendeltetésszerû használatához igazodóan kell a jármûvek elhelyezési lehetõségét biztosítani. A jogalkotót feltehetõen az a felismerés vezette, hogy egy forgalomképes ingatlan tekintetében teljesen irreleváns, hogy a lakást vásárló rendelkezik-e gépjármûvel, mivel a parkolási lehetõség a lakás funkciójához köthetõ. Ezért is tárgyalja a jogszabály az építmények elhelyezésére vonatkozó szabályok között a jármûvek elhelyezésére vonatkozó szabályokat. A gépjármû várakozóhely pénzbeli megváltásának ellentételezését részben az OTÉK szabályai garantálják akkor, amikor elõírják, hogy meghatározott idõn belül parkolóház építésével vagy parkolóhely létesítésével kell biztosítani a gépjármû elhelyezését. Mindezeken túlmenõen a helyi önkormányzat rendelete szerint az állandó lakóhellyel rendelkezõ lakosok a várakozási övezetekben és a korlátozott várakozási övezetekben várakozási engedélyt kérhetnek, amely – a rendeletben meghatározott feltételekre tekintettel – lehet ingyenes és díjkedvezményes. A parkolással kapcsolatban szeretnék utalni arra is, hogy az Alkotmánybíróság több helyi önkormányzat parkolási rendelete alkotmányosságának a vizsgálata során rámutatott arra, hogy az Ötv. 1. § (3) bekezdése alapján a helyi önkormányzat – a törvény keretei között – önállóan szabályozhatja a feladat- és hatáskörébe tartozó helyi közügyeket. A helyi közszolgáltatások körében a települési önkormányzat feladata a helyi közutak és területek fenntartása, a fõváros parkolási és parkolás-gazdálkodási rendje rendeleti szabályozása a fõvárosi önkormányzat jogalkotási kompetenciája. Az önkormányzatok mint közútkezelõk, a közúti közlekedésrõl szóló 1988. I. törvényben kapott felhatalmazás szerint kialakítják a közút forgalmi rendjét, amelyhez kapcsolódik a parkolás-rendezés is. E szabályozás eszközei meghatározásánál az önkormányzatok széles körû önállósággal rendelkeznek. Mellékelten megküldöm a konkrét ügyre vonatkozó iratok másolatát, valamint a terézvárosi önkormányzat helyi rendeletét. Bízom abban, hogy Képviselõ úr levelének minden részletére kiterjedõen tájékoztattam álláspontomról. Minden olyan további ügyben, amelyben hatásköröm alapján segítségére lehetek, a jövõben is készséggel állok rendelkezésére. Budapest, 2005. március Üdvözlettel: Lenkovics Barnabás s. k. 2006/162/II. szám OBH 2014/2005. Dr. Kelemen András országgyûlési képviselõ úrnak Országgyûlési Képviselõk Irodaháza Budapest Széchenyi rakpart. 19. Tisztelt Kelemen András Úr! Állásfoglalásomat kérte azzal kapcsolatban, hogy alkotmányossági szempontból diszkriminatívnak tekinthetõ-e az

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes